Jaca ri vinük israelitas ri xa man nquitakej tüj ri Jesucristo, itzel xquina cheque ri Pablo y ri Silas. Y romari tok rije xebequimolola-pe achia ri ye itzel y ye kor. Ye juis ca vinük ri xequimol, roma xquiyüc-vi ri tinamit. Y rije xebe richin nyebeoc pa racho ri jun achi rubinian Jasón, chiquicanoxic ri Pablo y ri Silas. Rije ncajo ca nyequelesaj-pe pa jay y nyequiya-pe pa quika ri vinük.